rejauldu/bengali-wikipedia huggingface dataset:
শিবগঞ্জ উপজেলা বাংলাদেশের বগুড়া জেলার অন্তর্গত একটি উপজেলা। বাংলার প্রাচীন পুন্ড্র জনপদের রাজধানী পুন্ড্রনগর (বর্তমান নাম মহাস্থানগড়) এই উপজেলাতেই অবস্থিত।   অবস্থান ও আয়তন   এটি বগুড়া শহর থেকে ১৯ কিঃমিঃ উত্তর পশ্চিম দিকে করতোয়া, নাগর ও গাংনাই নদীর তীরে অবস্থিত। এর মোট আয়তন প্রায় ৩১৫.৩৩ বর্গ কিলোমিটার। এ উপজেলার উত্তরে গাইবান্ধা জেলার গোবিন্দগঞ্জ উপজেলা, দক্ষিণে বগুড়া সদর উপজেলা ও কাহালু উপজেলা ও দুপচাঁচিয়া উপজেলা, পূর্বে সোনাতলা উপজেলা ও গাবতলী উপজেলা, পশ্চিমে জয়পুরহাট জেলার কালাই উপজেলা ও ক্ষেতলাল উপজেলা। স্থলভাগের দিক থেকে এটি বগুড়া জেলার সর্ববৃহৎ উপজেলা।   প্রশাসনিক এলাকা   শিবগঞ্জ উপজেলায় একটি থানা ও একটি পৌরসভাসহ (শিবগঞ্জ পৌরসভা) মোট ১২ টি ইউনিয়ন পরিষদ ও ৪৩৬ টি গ্রামের সমন্বয়ে গঠিত। ইউনিয়ন পরিষদগুলো হলঃ    ময়দানহাটা ইউনিয়ন  কিচক ইউনিয়ন  আটমূল ইউনিয়ন  পিরব ইউনিয়ন  মাঝিহট্ট ইউনিয়ন  বুড়িগঞ্জ ইউনিয়ন  বিহার ইউনিয়ন  শিবগঞ্জ ইউনিয়ন  দেউলি ইউনিয়ন  সৈয়দপুর ইউনিয়ন  মোকামতলা ইউনিয়ন  রায়নগর ইউনিয়ন   ইতিহাস  পুর্বে শিবগঞ্জ উপজেলা ছিল হিন্দু অধ্যুষিত এলাকা। সে সময় এ এলাকায় হিন্দুদের পুজাপার্বনের জন্য অসংখ্য শিবমন্দির ছিল। শিবমন্দিরকে কেন্দ্র করে বন্দর-গঞ্জ গড়ে উঠে। যার ফলশ্রূতিতে পরবর্তীতে এ উপজেলার নাম হয় শিবগঞ্জ। এ উপজেলা গঠিত হয় ১৯৮৩ সালের ২৪ মার্চ।   জনসংখ্যার উপাত্ত  ২০১১ সালের আদমশুমারি অনুযায়ী শিবগঞ্জ উপজেলার মোট জনসংখ্যা ৪,২৭,৯১৩ জন (প্রায়)। যার ২,০২,৩৮৬ জন (প্রায়) জন পুরুষ ও ২,২৫,৫২৭ জন (প্রায়) জন নারী। প্রতি কিলোমিটারে জনসংখ্যার ঘনত্ব ১,৮৪৮ জন। শিবগঞ্জ উপজেলার মোট ভোটার সংখ্যা ২,৪৫,৬৪৪ জন। এর মধ্যে পুরুষ ভোটার ১,১৭,৫৪০ জন ও মহিলা ভোটার ১,২৮,১০৪ জন।   শিক্ষা  শিক্ষার হার ৬৫% (পুরুষ ৬৮% মহিলা ৬২%)। এ উপজেলায় সরকারি প্রাথমিক বিদ্যালয় আছে ১৫৭ টি, উচ্চ বিদ্যালয়ের সংখ্যা ৪৪ টি, আলিম, ফাজিল ও কামিল মাদ্রাসা আছে ২৭ টি এবং কলেজ আছে ১০ টি। সাদুরিয়া রাহমানিয়া আলিম মাদ্রাসা উপজেলার অন্যতম একটি পুরাতন মাদ্রাসা।   অর্থনীতি  শিবগঞ্জের অর্থনীতি মূলত কৃষি নির্ভর। এখানে প্রচুর ধান ও আলু চাষ হয়। অন্যান্য ফসলের মধ্য রয়েছে ভুট্টা, গম, কলা,পাট ইত্যাদিসহ নানান দেশী-বিদেশি শাক সবজি। এছাড়া এখানে প্রচুর মাছ চাষ হয়।   একাত্তরের মুক্তিযুদ্ধ  ১৯৭১ সালের ৪ এপ্রিল পাকবাহিনী ময়দানহাটার এক পরিবারের ১৬ জন সদস্যকে হত্যা করে। এছাড়া পাঁচপীর সরলপুর গ্রামে পাকবাহিনী ও মুক্তিযোদ্ধাদের মধ্যে সম্মুখ লড়াইয়ে একজন মুক্তিযোদ্ধা শহীদ হন।  দর্শনীয় স্থান  thumb|মহাস্থানগড়  মহাস্থানগড়, পুন্ড্রবর্ধন প্রাচীনতম নগরী  সরকার মহল, দেউলি ইউনিয়ন  প্রত্নতাত্ত্বিক জাদুঘর, মহাস্থান  হযরত শাহ সুলতান মাহমুদ বলখী (র:) এর মাজার শরীফ  ভাসু বিহার  বিহার ধাপ  বিউটি ওয়াটার পার্ক  শীলাদেবীর ঘাট  গোবিন্দ ভিটা ও পরশুরামের প্রাসাদ  জিয়ৎ কূপ ও মানকলির কুন্ড  মসলা গবেষণা কেন্দ্র   উল্লেখযোগ্য ব্যক্তি   প্রফুল্ল চাকী (১৮৮৮-১৯০৮), ব্রিটিশ বিরোধী আন্দলনের নেতা।  এম. আর. আখতার মুকুল (১৯২৯-২০০৪), লেখক এবং সাংবাদিক।  মোজাফফর হোসেন (১৯৪৩-২০১৮), প্রাদেশিক পরিষদের সদস্য, প্রথম জাতীয় সংসদ সদস্য, তৃতীয় জাতীয় সংসদ সদস্য ও প্রতিমন্ত্রী। মাহমুদুর রহমান মান্না, বাংলাদেশী রাজনীতিবিদ, সভাপতি-নাগরিক ঐক্য ৷   তথ্যসূত্র   বহিঃসংযোগ      বিষয়শ্রেণী:বগুড়া জেলার উপজেলা
নবাব স্যার কাজি গোলাম মহিউদ্দিন ফারুকী (১৮৯১ - ৪ এপ্রিল ১৯৮৪) ছিলেন একজন জমিদার, রাজনীতিবিদ এবং সমাজসেবক যিনি ব্রিটিশ শাসনামলে ভারত শাসন আইনের অধীনে স্বায়ত্তশাসন, জনস্বাস্থ্য, কৃষি, শিল্প, সমবায় ও গণপূর্ত বিভাগের মন্ত্রী হিসেবে দায়িত্ব পালন করেন। তিনি বঙ্গীয় প্রাদেশিক পরিষদের সদস্য ছিলেন।   প্রারম্ভিক জীবন  মহিউদ্দিন ১৮৯১ সালে কুমিল্লায় জন্মগ্রহণ করেন। তার পিতার নাম কাজী রিয়াজুদ্দিন আহমদ ফারুকী যিনি একজন সাবরেজিস্ট্রার ছিলেন। মহিউদ্দিনের পৈত্রিক নিবাস ব্রাহ্মণবাড়িয়া জেলার নবীনগর উপজেলার রতনপুর গ্রামে। ছোটবেলায় তিনজন ইংরেজি গৃহ শিক্ষকের হাত ধরে তার শিক্ষাজীবন শুরু হয়। পরবর্তীতে ঢাকা কলেজ থেকেএফ শ্রেণী পর্যন্ত অধ্যয়ন করেন।   রাজনৈতিক জীবন  মহিউদ্দীন নওয়াব স্যার কে,জি,এম, ফারুকী১৯১৬ সালে জাতীয়তাবাদী মধ্যপন্থী রাজনীতিতে যোগদান করেন এবং পরবর্তীতে মুসলিম লীগে যোগ দেন। ১৯১৭ সালে তিনি ত্রিপুরা জেলা বোর্ডের সদস্য এবং কুমিল্লা পৌরসভার কমিশনার নির্বাচিত হন। পরে ১৯২৫ থেকে ১৯২৯ সাল পর্যন্ত ত্রিপুরা জেলা বোর্ডের চেয়ারম্যান হিসেবে দায়িত্ব পালন করেন। এছাড়া তিনি ১৯২১ সালে ত্রিপুরার মুসলিম অধ্যষিত এলাকা থেকে বঙ্গীয় ব্যবস্থাপক সভার সদস্য নির্বাচিত হয়ে ১৯২৯ সাল পর্যন্ত চিফ হুইপ পদে দায়িত্ব পালন করেন। একই বছর তাকে স্থানীয় স্বায়ত্তশাসন, জনস্বাস্থ্য, কৃষি, শিল্প, সমবায় ও গণপূর্ত বিভাগের মন্ত্রী হিসেবে নিয়োগ দেওয়া হয়। এসময় তার মাধ্যমে ১৯৩১ সালে ‘শিল্প খাতে সরকারি সাহায্য বিল’ পাস হয় এবং কৃষকের সমস্যা সমাধানে তিনি ‘কো-অপারেটিভ মর্টগেজ ব্যাংক’ স্থাপনের উদ্যোগ গ্রহণ করেন।  ১৯৩৪ সালে তিনি বঙ্গীয় ব্যবস্থাপক সভার নেতা মনোনীত হন। ১৯৩৭ সালে স্বতন্ত্র প্রার্থী হিসেবে নির্বাচন করে পুনরায় বঙ্গীয় ব্যবস্থাপক সভার সদস্য হন। তিনি ঢাকা বিশ্ববিদ্যালয় সিনেটেরও সদস্য ছিলেন।   অবদান  মহিউদ্দীন সমাজসেবায়ও নিয়োজিত ছিলেন। তিনি তার জন্মস্থান কুমিল্লায় তার পিতা ও পিতামহের নামে দুটি দুটি শিক্ষাপ্রতিষ্ঠান প্রতিষ্ঠা করেন। যার একটি হলো কাজী রিয়াজউদ্দিন উচ্চ ইংরেজি বিদ্যালয় এবং অপরটি আফতাবিয়া মাদ্রাসা। তিনি কুমিল্লার দেবিদ্বার উপজেলার উন্নয়নে ভূমিকা রাখেন। চিকিৎসালয়, ডাকঘর, থানা ও সাবরেজিস্ট্রার অফিস স্থাপনসহ বিভিন্ন জনকল্যাণমূলক কাজে অবদান রাখেন। ১৯২০ সালে দুর্ভিক্ষ শুরু হলে তিনি ত্রিপুরা জেলায় দুর্ভিক্ষে ভূক্তভূগীদের সাহায্যে কাজ করেন। তিনি আলিগড় মুসলিম বিশ্ববিদ্যালয়সহ বেশ কিছু শিক্ষাপ্রতিষ্ঠানের উন্নয়নে কাজ করেন।   পুরস্কার ও সম্মাননা  সমাজসেবায় অবদানের জন্য ব্রিটিশ সরকারে মহিউদ্দীনকে ১৯২৪ সালে ‘খান বাহাদুর’ ১৯৩২ সালে ‘নবাব’ এবং ১৯৩৬ সালে ‘নাইট’ উপাধিতে ভূষিত করে।   মৃত্যু  মহিউদ্দীন ১৯৮৪ সালের ৪ এপ্রিল কলকাতায় মৃত্যুবরণ করেন।   তথ্যসূত্র   বিষয়শ্রেণী:১৮৯১-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:বাঙালি রাজনীতিবিদ বিষয়শ্রেণী:বাংলাদেশী রাজনীতিবিদ বিষয়শ্রেণী:কুমিল্লা জেলার ব্যক্তি বিষয়শ্রেণী:বাঙালি জমিদার বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:ব্রাহ্মণবাড়িয়া জেলার রাজনীতিবিদ
পণ্ডিত মঙ্গত রাম শর্মা (মৃত্যু ৩ নভেম্বর ২০১৬) একজন ভারতীয় রাজনীতিবিদ এবং জম্মু ও কাশ্মীরের উপ-মুখ্যমন্ত্রী ছিলেন এবং জম্মু ও কাশ্মীর বিধানসভার স্পিকারও ছিলেন।  তিনি ভারতীয় জাতীয় কংগ্রেসের একজন নেতা ছিলেন।  ১৯৯৬ সালে তিনি জম্মু-পুঞ্চ লোকসভা আসন থেকেও জয়লাভ করেন।[ তথ্যসূত্র প্রয়োজন ]  তিনি ২০০২ সালের নভেম্বর থেকে ২০০৫ সালের নভেম্বর পর্যন্ত পিডিপি-কংগ্রেস জোট সরকারের মুফতি মুহাম্মদ সাঈদের অধীনে জম্মু ও কাশ্মীরের উপ-মুখ্যমন্ত্রী ছিলেন। তিনি গোলাম নবী আজাদের অধীনে জম্মু ও কাশ্মীরের স্বাস্থ্যমন্ত্রীও ছিলেন। পণ্ডিত মঙ্গত রাম কংগ্রেস থেকে প্রথম উপ-মুখ্যমন্ত্রী হয়ে ইতিহাস তৈরি করেছিলেন। তিনি জম্মু অঞ্চলের দ্বিতীয় উপ-মুখ্যমন্ত্রী ছিলেন।  ১৯৮৪ সালে সুপ্রিম কোর্টের আইনজীবী দেবী দাস ঠাকুর, জিএম শাহের নেতৃত্বাধীন সরকারে জম্মু অঞ্চলের প্রথম উপ-মুখ্যমন্ত্রী হন। তিনি কংগ্রেস নেতা ছিলেন না।  উপ-মুখ্যমন্ত্রী হিসেবে মঙ্গত রামের নিয়োগের মাধ্যমেই দুই অঞ্চলের মধ্যে তীব্র উত্তেজনা প্রশমনের জন্য কাশ্মীর উপত্যকার মুখ্যমন্ত্রী হলে জম্মু অঞ্চল থেকে উপ-মুখ্যমন্ত্রী নিয়োগের নজির তৈরি হয়।  ছয় দশকের দীর্ঘ রাজনৈতিক জীবনে, মঙ্গত রাম বিভিন্ন পদে রাজ্যের সেবা করেছেন। তিনিই রাজ্যের একমাত্র নেতা যিনি জম্মু ও কাশ্মীরের তিনটি অঞ্চলেই সম্মান অর্জন করেছিলেন।  তিনি তার সহজলভ্যতার জন্য পরিচিত ছিলেন এবং অন্যান্য রাজনীতিবিদদের মতো নন, ক্ষমতায় থাকাকালীন সময়ে সাধারণ মানুষের কাছে সহজেই সহজলভ্য ছিলেন। তিনি বছরের পর বছর ধরে কংগ্রেসের সমস্যা সমাধানকারী হিসেবে কাজ করেছেন।  মঙ্গত রাম ২০০৪ সালে বিতর্কিত জম্মু ও কাশ্মীরের স্থায়ী বাসিন্দা মহিলা (অযোগ্যতা) বিল কার্যকরভাবে পরিচালনা করেছিলেন এবং তৎকালীন জোট শাসনকে রক্ষা করেছিলেন।  ১৯২৬ সালের ১৮ নভেম্বর জম্মুতে জন্মগ্রহণকারী মঙ্গত রাম ছিলেন কংগ্রেসের একজন বিশিষ্ট রাজনীতিবিদ। তিনি ১৯৫২ সালে জিজিএম সায়েন্স কলেজ জম্মু ও কাশ্মীর বিশ্ববিদ্যালয় থেকে স্নাতক ডিগ্রি অর্জন করেন।  তিনি ছয় ছেলে, পুত্রবধূ এবং নাতি-নাতনি রেখে গেছেন।   নির্বাচনী কর্মক্ষমতা   নির্বাচন কেন্দ্রদল ফলাফল ভোটের শতাংশ প্রতিদ্বন্দ্বী প্রার্থীপ্রতিদ্বন্দ্বী দল প্রতিদ্বন্দ্বী ভোটের শতাংশ সূত্র২০০৮জম্মু পশ্চিম১৬.২৬%চমন লাল গুপ্তা৪০.২৬%২০০২জম্মু পশ্চিম৪০.৪৭%বিরেন্দর কুমার গুপ্তা২৭.৯৬%১৯৮৭জম্মু পশ্চিম৪৮.৯৯%চন্দর মোহন শর্মা৩০.৬৩%১৯৮৩বাসোহলি৫৩.৪২%দর্শন কুমার শর্মা৩৪.০৬%১৯৭৭বাসোহলি২৯.৯৬%উত্তম চাঁদ২৪.১০%১৯৭২বাসোহলি৫৬.৪৩%বলদেব সিং৩৪.৯৪%১৯৬৭বাসোহলি৫৩.২৫%উ. চাঁদ২৭.৭৯%১৯৬২বাসোহলি৫৯.১১%উত্তম চাঁদ৩৫.৬৫%   তথ্যসূত্র   বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ১৯৬২-১৯৬৭ বিষয়শ্রেণী:জম্মু ও কাশ্মীর বিধানসভার সদস্য ১৯৬৭-১৯৭২ বিষয়শ্রেণী:জম্মু ও কাশ্মীর বিধানসভার সদস্য ১৯৭২-১৯৭৭ বিষয়শ্রেণী:জম্মু ও কাশ্মীর বিধানসভার সদস্য ১৯৭৭-১৯৮৩ বিষয়শ্রেণী:জম্মু ও কাশ্মীর বিধানসভার সদস্য ১৯৮৩-১৯৮৬ বিষয়শ্রেণী:জম্মু ও কাশ্মীর বিধানসভার সদস্য ১৯৮৭-১৯৯৬ বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮ বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ বিষয়শ্রেণী:একাদশ লোকসভার সদস্য বিষয়শ্রেণী:জম্মু ও কাশ্মীরের লোকসভা সদস্য বিষয়শ্রেণী:জন্মের বছর অনুপস্থিত বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ বিষয়শ্রেণী:২০১৬-এ মৃত্যু বিষয়শ্রেণী:জম্মু ও কাশ্মীরের উপমুখ্যমন্ত্রী বিষয়শ্রেণী:জম্মুর রাজনীতিবিদ
মৌড়ীগ্রাম রেলওয়ে স্টেশন হল  হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি মৌড়ীগ্রাম এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০ কি.মি. দূরে স্টেশনটি অবস্থিত।  ইতিহাস মৌড়ীগ্রাম রেলওয়ে স্টেশনটি পশ্চিমবঙ্গের আন্দুল রোড, মৌড়ীগ্রামতে অবস্থিত। স্টেশন কোড (এমআরজিএম)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি আন্দুল এবং সাঁতরাগাছি এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।  তথ্যসূত্র   বহিঃসংযোগ  বিষয়শ্রেণী:হাওড়া জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:খড়গপুর রেলওয়ে বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৯০০-এ ভারতে চালু রেলওয়ে স্টেশন
মাহিলাড়া অনন্ত নারায়ণ মাধ্যমিক বিদ্যালয় () বরিশাল জেলার গৌরনদী উপজেলার একটি শতবর্ষী মাধ্যমিক বিদ্যালয়। বিদ্যালয়টি ১৯১৯ সালে প্রতিষ্ঠিত হয়।   ইতিহাস  ১৯১৯ সালে মাহিলাড়া অনন্ত নারায়ন উচ্চ ইংরেজি বিদ্যালয়  নামে একটি বিদ্যালয় প্রতিষ্ঠ করেন মাহিলাড়া গ্রামের বাসিন্দা অনন্ত নারায়ণ সেন মজুমদার। বিদ্যালয়টি কলকাতা বিশ্ববিদ্যালয় কর্তৃক ১৯৩৫ সালে স্বীকৃতি পায়।   প্রতিষ্ঠাতা  অনন্ত নারায়ন সেন মজুমদার মাহিলাড়া গ্রামের ব্যক্তি ও তৎকালীন এলাহাবাদ হাই কোর্টের চীফ জাসটিস ছিলেন।    অবস্থান  বিদ্যালয়টি গৌরনদী উপজেলার মাহিলাড়া ইউনিয়নের সদর দপ্তর মাহিলাড়ায় অবস্থিত।   তথ্যসূত্র    বহিঃসংযোগ    মাহিলাড়া এ.এন. মাধ্যমিক বিদ্যালয়  বিষয়শ্রেণী:১৯১৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯১৯-এ ব্রিটিশ ভারতে প্রতিষ্ঠিত বিষয়শ্রেণী:বরিশাল জেলার বিদ্যালয়
চট্টগ্রাম প্রেস ক্লাব () বাংলাদেশের চট্টগ্রামে অবস্থিত সাংবাদিকদের পেশাজীবি সংগঠন এবং মিলনসভা। এর সদস্যদের মধ্যে রয়েছে সাংবাদিক, প্রাক্তন সাংবাদিক, সরকারী-বেসরকারী তথ্য কর্মকর্তা, এবং যেসকল ব্যক্তিবর্গ নিয়মিত খবরের সূত্র হন, তারা।   ইতিহাস  ১৯৬৪ সালের ২৯ আগস্ট পাকিস্তানের তৎকালীন রাষ্ট্রপতি ফিল্ডমার্শাল আইয়ুব খান চট্টগ্রাম প্রেস ক্লাবের উদ্বোধন করেন।   বিবরণ    আরও দেখুন    তথ্যসূত্র   বহিঃসংযোগ  বিষয়শ্রেণী:১৯৬২-এ প্রতিষ্ঠিত বিষয়শ্রেণী:প্রেস ক্লাব বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত বিষয়শ্রেণী:চট্টগ্রাম ভিত্তিক সংগঠন বিষয়শ্রেণী:বাংলাদেশের ক্লাব ও সমিতি বিষয়শ্রেণী:বাংলাদেশী সাংবাদিকতা সংগঠন
thumb|300px|জলদাপাড়া জাতীয় উদ্যানে এলিফ্যান্ট সাফারি thumb|300px|সুন্দরবন জাতীয় উদ্যান পশ্চিমবঙ্গের সংরক্ষিত অঞ্চল রাজ্যের মোট আয়তনের ৪ শতাংশ স্থান অধিকার করে আছে। পশ্চিমবঙ্গের বনাঞ্চল রাজ্যের মোট ভৌগোলিক আয়তনের মাত্র ১৪ শতাংশ; যা জাতীয় গড় ২৩ শতাংশের বেশ কম। সুন্দরবন বিশ্বের বৃহত্তম ম্যানগ্রোভ অরণ্য সুন্দরবনের একাংশ পশ্চিমবঙ্গের দক্ষিণভাগে অবস্থিত।  পশ্চিমবঙ্গে মোট ছয়টি জাতীয় উদ্যান ও পনেরোটি বন্যপ্রাণী অভয়ারণ্য রয়েছে।   জাতীয় উদ্যান ও বন্যপ্রাণী অভয়ারণ্য  জাতীয় উদ্যানগুলি  নাম   প্রতিষ্ঠা আয়তন  (বর্গকিলোমিটারে )  সুন্দরবন জাতীয় উদ্যান   ১৯৮৪  ১৩৩০.১০ বক্সা জাতীয় উদ্যান  ১৯৯২  ১১৭.১০  গোরুমারা জাতীয় উদ্যান  ১৯৯৪  ৭৯.৪৫  জলদাপাড়া জাতীয় উদ্যানhttp://timesofindia.indiatimes.com/city/kolkata/National-Park-status-for-Jaldapara-Sanctuary/articleshow/13087511.cms   ২০১২  ২১৬.৫১  নেওড়া(ভ্যালী) উপত্যকা জাতীয় উদ্যান  ১৯৮৬  ৮৮ সিঙ্গালীলা জাতীয় উদ্যান   ১৯৯২  ৭৮.৬০  বন্যপ্রাণী অভয়ারণ্য   বল্লভপুর বন্যপ্রাণ অভয়ারণ্য  মহানন্দা বন্যপ্রাণী অভয়ারণ্য  বেথুয়াডহরী বন্যপ্রাণ অভয়ারণ্য   বিভূতিভূষণ বন্যপ্রাণী অভয়ারণ্য   চাপড়ামারি বন্যপ্রাণ অভয়ারণ্য   জোড়পোখরি বন্যপ্রাণী অভয়ারণ্য   নরেন্দ্রপুর বন্যপ্রাণী অভয়ারণ্য   রায়গঞ্জ বন্যপ্রাণী অভয়ারণ্য   রমনাবাগান বন্যপ্রাণী অভয়ারণ্য  লোথিয়ান দ্বীপ বন্যপ্রাণী অভয়ারণ্য  সজনেখালি বন্যপ্রাণী অভয়ারণ্য  হ্যালিডে দ্বীপ বন্যপ্রাণী অভয়ারণ্য  সিঞ্চল বন্যপ্রাণ অভয়ারণ্য  বক্সা বন্যপ্রাণী অভয়ারণ্য  চিন্তামণি কর পাখিরালয়   বন্যপ্রাণী  পশ্চিমবঙ্গের সংরক্ষিত অঞ্চলগুলিতে প্রাপ্ত বন্যপ্রাণীদের মধ্যে উল্লেখযোগ্য: ভারতীয় গণ্ডার, ভারতীয় হাতি, হরিণ, চিতাবাঘ, গৌর,ও কুমির। এখানে প্রচুর পাখিও দেখা যায়। শীতকালে পরিযায়ী পাখিরা রাজ্যে ভিড় জমায়। সিঙ্গালীলা জাতীয় উদ্যানের মতো একটি উচ্চে অবস্থিত বনাঞ্চলে মায়া হরিণ, রেড পান্ডা, চিঙ্কারা, তাকিন, সেরো, বনরুই, মিনিভেট ও কালো মথুরা দেখা যায়। সুন্দরবনের বেঙ্গল টাইগার সহ গাঙ্গেয় নদী ডলফিন, নদী কচ্ছপ, স্বাদুজলের কুমির ও নোনা জলের কুমির পশ্চিমবঙ্গে প্রাপ্ত লুপ্তপ্রায় প্রজাতির জীবের অন্যতম। ম্যানগ্রোভ অরণ্য একটি স্বাভাবিক মৎস্য বিচরণ ক্ষেত্র, এখানে বঙ্গোপসাগরের সামুদ্রিক মাছেরাও বিচরণ করে।   উদ্ভিজ্জ  উদ্ভিজ্জভৌগোলিক দৃষ্টিকোণ থেকে দক্ষিণবঙ্গকে দুই ভাগে ভাগ করা যায়: গাঙ্গেয় সমভূমি ও সমুদ্রতটবর্তী ম্যানগ্রোভ বনাঞ্চল সুন্দরবন। গাঙ্গেয় সমভূমির পলল মৃত্তিকা ও যথেচ্ছ বৃষ্টিপাতের কারণে এই অঞ্চল যথেষ্ট উর্বর। রাজ্যের দক্ষিণ-পশ্চিমাঞ্চলের উদ্ভিজ্জপ্রকৃতি পার্শ্ববর্তী ঝাড়খণ্ড রাজ্যের ছোটোনাগপুর মালভূমির সমরূপ। প্রধান বাণিজ্যিক উদ্ভিদ হল শাল (Shorea robusta)। পূর্ব মেদিনীপুর জেলার উপকূলবর্তী অঞ্চলে উপকূলীয় উদ্ভিজ্জ লক্ষিত হয়। এখানকার প্রধান উদ্ভিদ ক্যাসুরিনা বা ঝাউগাছ। সুন্দরবনের সর্বাপেক্ষা মূল্যবান গাছ হল সুন্দরী (Heritiera fomes), এই গাছের নামানুসারেই উক্ত বনাঞ্চলের নামকরণ। উত্তরবঙ্গের উদ্ভিজ্জ প্রকৃতি ভূমির উচ্চতা ও বৃষ্টিপাতের উপর নির্ভরশীল। উদাহরণস্বরূপ, হিমালয়ের পাদদেশে ডুয়ার্স অঞ্চলে শাল ও অন্যান্য ক্রান্তীয় চিরহরিৎ বৃক্ষের ঘন বন দেখা যায়। ১০০০ মিটার ও তদুর্ধ উচ্চতায় উপক্রান্তীয় শ্রেণির বৃক্ষ লক্ষিত হয়। ১৫০০ মিটারেরও অধিক উচ্চতায় অবস্থিত দার্জিলিঙে ওক, কনিফার ও রডোডেনড্রন প্রভৃতি উদ্ভিদ দেখা যায়।   তথ্যসূত্র   বিষয়শ্রেণী:পশ্চিমবঙ্গের পর্যটন বিষয়শ্রেণী:পশ্চিমবঙ্গের ভূগোল বিষয়শ্রেণী:পশ্চিমবঙ্গের সংরক্ষিত অঞ্চল বিষয়শ্রেণী:পশ্চিমবঙ্গের দর্শনীয় স্থান বিষয়শ্রেণী:ভারতের সংরক্ষিত এলাকার তালিকা
টেরেন্স টাও একজন অস্ট্রেলীয় গণিতবিদ। তিনি ২০০৬ সালে ফিল্ডস পদক লাভ করেন।   জীবনী  টাও আন্তর্জাতিক গণিত অলিম্পিয়াড এর সর্বকনিষ্ঠ প্রতিযোগী। তিনি ১৯৮৬ সালে প্রথমবার আন্তর্জাতিক গণিত অলিম্পিয়াড এ অংশগ্রহণ করেন এবং ব্রোঞ্জ পদক লাভ করেন। তিনি আন্তর্জাতিক গণিত অলিম্পিয়াড ১৯৮৭ সালে রৌপ্য পদক এবং ১৯৮৮ সালে স্বর্ণপদক লাভ করেন।http://www.imo-official.org/participant_r.aspx?id=1581 তিনি ফ্লাইন্ডার্স বিশ্ববিদ্যালয় থেকে ১৯৯১ সালে বিএসসি এবং ১৯৯২ সালে এমএসসি ডিগ্রি অর্জন করেন। তিনি প্রিন্সটন বিশ্ববিদ্যালয় থেকে ১৯৯৬ সালে পিএইচডি ডিগ্রি অর্জন করেন। ১৯৯৬ সালে ইউনিভার্সিটি অব ক্যালিফোর্নিয়া, লস অ্যাঞ্জেলস এ সহকারী অধ্যাপক নিযুক্ত হন এবং ২০০০ সালে পূর্ণ অধ্যাপক পদে উন্নীত হন।http://www.math.ucla.edu/~tao/preprints/cv.html   তথ্যসূত্র    বহিঃসংযোগ   Terence Tao's home page  Beautiful minds THE AUSTRALIAN 11 August 2007  বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২০তম-শতাব্দীর গণিতবিদ বিষয়শ্রেণী:২১শ শতাব্দীর গণিতবিদ বিষয়শ্রেণী:চীনা বংশোদ্ভূত মার্কিন ব্যক্তি বিষয়শ্রেণী:হংকং বংশোদ্ভূত মার্কিন ব্যক্তি বিষয়শ্রেণী:মার্কিন গণিতবিদ বিষয়শ্রেণী:অস্ট্রেলীয় গণিতবিদ বিষয়শ্রেণী:হংকং বংশোদ্ভূত অস্ট্রেলীয় মানুষ বিষয়শ্রেণী:চীনা বংশোদ্ভূত অস্ট্রেলীয় মানুষ বিষয়শ্রেণী:ক্লে রিসার্চ পুরস্কার প্রাপক বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:আমেরিকান ম্যাথেমেটিকা্ল সোসাইটির ফেলোগণ বিষয়শ্রেণী:গাণিতিক বিশ্লেষক বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:সংখ্যা তাত্ত্বিক বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:সাসত্রা রামানুজান পুরস্কার প্রাপক বিষয়শ্রেণী:অস্ট্রেলিয়ান বিজ্ঞান অ্যাকাডেমির ফেলোগণ বিষয়শ্রেণী:আন্তর্জাতিক গণিত অলিম্পিয়াডে অংশগ্রহণকারী বিষয়শ্রেণী:ফিল্ডস পদক বিজয়ী বিষয়শ্রেণী:রয়েল সোসাইটির সভ্য বিষয়শ্রেণী:মার্কিন ব্লগার বিষয়শ্রেণী:অস্ট্রেলীয় ব্লগার বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:২১শ শতাব্দীর মার্কিন গণিতবিদ বিষয়শ্রেণী:মার্কিন যুক্তরাষ্ট্রে অভিবাসিত অস্ট্রেলীয় বিষয়শ্রেণী:আমেরিকান ম্যাথমেটিকাল সোসাইটির সভ্য বিষয়শ্রেণী:ফুলব্রাইট বৃত্তিধারী বিষয়শ্রেণী:বিজ্ঞান ব্লগ-লেখক বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক বিষয়শ্রেণী:২০শ শতাব্দীর মার্কিন লেখক বিষয়শ্রেণী:২১শ শতাব্দীর মার্কিন লেখক বিষয়শ্রেণী:মার্কিন বিজ্ঞান লেখক বিষয়শ্রেণী:মার্কিন পাঠ্যপুস্তক লেখক বিষয়শ্রেণী:লস অ্যাঞ্জেলেসের লেখক বিষয়শ্রেণী:মার্কিন পুরুষ ব্লগার
ইজরায়েল এবং সুদানের মধ্যে আনুষ্ঠানিকভাবে দ্বিপাক্ষিক সম্পর্ক নেই, কিন্তু ইসরায়েলের আঞ্চলিক সহযোগিতা মন্ত্রী আইয়ুব কারার মতে, তারা গোপন সম্পর্ক বজায় রাখছে।   ইতিহাস  সুদান আনুষ্ঠানিকভাবে ১৯৪৮ সালের আরব-ইজরায়েলি যুদ্ধ এবং ১৯৬৭ সালে ছয় দিনের যুদ্ধে ইজরায়েলের বিরুদ্ধে যুদ্ধে অংশগ্রহণ করে, যদিও এটি সুয়েজ সংকটে অংশগ্রহণ করেনি। ১৯৫০-এর দশকের প্রথম দিকে, তদকালীন পরাধীন সুদানের সাথে ইজরায়েলের সাথে সক্রিয় বাণিজ্যিক সম্পর্ক ছিল।Gabriel R. Warburg: The Sudan and Israel – An Episode in Bilateral Relations, in: Middle Eastern Studies, Vol. 28, No. 2 (April 1992), pp. 385–396.  সুদান ইওম কিপপুর যুদ্ধে সক্রিয়ভাবে অংশগ্রহণ করেনি, কারণ সুদানের সেনারা অংশগ্রহণ করতে অনেক দেরি করে ফেলেছিল। ইজরায়েল প্রথম ও দ্বিতীয় সুদানীয় গৃহযুদ্ধে সুদানের সরকারের সাথে লড়াই করা খ্রিস্টান মিলিশিয়াদের সমর্থন করে।  ২০১৬ সালের জানুয়ারি মাসে সুদানের পররাষ্ট্রমন্ত্রী ইব্রাহিম ঘান্দোর বলেন যুক্তরাষ্ট্রের সরকার অর্থনৈতিক নিষেধাজ্ঞা তুলে নিলে তারা ইসরায়েলের সাথে সম্পর্ক স্বাভাবিক করবে।Sudan said willing to consider normalizing ties with Israel Times of Israel সুদানের রাষ্ট্রপতি ওমর আল-বশির সৌদি সংবাদপত্র ওকাজকে দেওয়া এক সাক্ষাৎকারে বলেন, "ইজরায়েল যদি সিরিয়া জয় করত, তাহলে সেই মুহূর্তে সেখানে যে ধ্বংসযজ্ঞ চালানো হত, তা এই মুহূর্তের ধ্বংসযজ্ঞের চেয়ে বেশি হত না, এখন পর্যন্ত নিহত দের সংখ্যাকে টেনে নিয়ে বৃদ্ধি করত না এবং এখন যেভাবে তাদের বহিষ্কার করা হচ্ছে সেভাবে বহিষ্কার করা হতো না।"  কোভিড-১৯ -এ আক্রান্ত একজন কূটনীতিবিদকে বাঁচানোর জন্য ইজরায়েল সুদানে চিকিৎসক এবং সরঞ্জাম বিমানযোগে প্রেরণ করে।https://www.timesofisrael.com/tv-israel-sent-doctors-to-sudan-in-bid-to-save-diplomat-behind-secret-ties  ২০১৬ সালের সেপ্টেম্বরের শুরুতে জানা যায় যে ইজরায়েল যুক্তরাষ্ট্রের সরকার এবং অন্যান্য পশ্চিমা দেশগুলোর সাথে যোগাযোগ করেছে এবং এর পূর্বের বছর আরব-আফ্রিকার দেশগুলোর সাথে ইরানের মধ্যে সম্পর্ক ছিন্ন হবার পর সুদানের সাথে সম্পর্ক উন্নয়নে পদক্ষেপ নিতে উৎসাহিত করেছে, এগুলো সবই সুদান এবং ইসরায়েলের মধ্যে একটি গোপন জোট নিশ্চিত করে। কারা পরে বিয়ারশেবাতে এক অনুষ্ঠানে জানান যে তিনি সুদানের অনেক কর্মকর্তার সাথে যোগাযোগ বজায় রেখেছেন এবং তিনি অস্বীকার করেননি যে সুদানের একজন কর্মকর্তা সম্প্রতি ইজরায়েল সফরে এসেছেন। ২০২০ সালের ফেব্রুয়ারি মাসে ইজরায়েলি প্রধানমন্ত্রী বেনিয়ামিন নেতানিয়াহু এবং সুদানের সভারেইনটি কাউন্সিলের চেয়ারম্যান আব্দেল ফাত্তাহ আল-বুরহান উগান্ডায় মিলিত হন, যেখানে তারা উভয়েই দুই দেশের মধ্যে সম্পর্ক স্বাভাবিক করতে সম্মত হন। ঐ মাসের শেষের দিকে ইজরায়েলি বিমান সুদানের উপর দিয়ে উড়ে যাওয়ার অনুমতি দেওয়া হয়।   আরও দেখুন    ইসরায়েলের বৈদেশিক সম্পর্ক  সুদানের বৈদেশিক সম্পর্ক  সুদানে ইহুদিদের ইতিহাস   তথ্যসূত্র     বিষয়শ্রেণী:ইসরায়েলের দ্বিপাক্ষিক সম্পর্ক বিষয়শ্রেণী:সুদানের দ্বিপাক্ষিক সম্পর্ক
কলেজ রোড চট্টগ্রাম মহানগরীর চকবাজার এলাকা সংলগ্ন একটি অভ্যন্তরীণ সড়ক। এটি ড. মুহম্মদ এনামুল হক সড়ক নামেও পরিচিত এবং ০.৮৩ কিলোমিটার দীর্ঘ। চট্টগ্রাম কলেজ ও হাজী মুহাম্মদ মহসিন কলেজসহ চট্টগ্রামের বেশ কিছু ঐতিহ্যবাহী শিক্ষাপ্রতিষ্ঠান এই সড়কে অবস্থিত।  থাম্ব|কলেজ রোডে চট্টগ্রাম কলেজ।   সীমারেখা  সড়কটি চকবাজারের ওয়ালী খান মসজিদ মোড় হতে গণি বেকারী মোড় পর্যন্ত বিস্তৃত। সড়কটি চকবাজার থানা এবং চকবাজার ওয়ার্ডের অন্তর্ভুক্ত।   ভগ্নীসড়ক   নাজিরহাট সড়ক (কাতালগঞ্জ রোড )  আরাকান সড়ক (কাপাসগোলা সড়ক)  খান বাহাদুর ফজলুল কাদের সড়ক  চট্টেশ্বরী রোড  লালচাঁন্দ রোড  দেবপাহাড় সড়ক  জামালখান সড়ক  আব্দুস সাত্তার সড়ক   উল্লেখযোগ্য প্রতিষ্ঠান ও স্থাপনা   চট্টগ্রাম কলেজ  সরকারি হাজী মুহাম্মদ মহসিন কলেজ, চট্টগ্রাম  চট্টগ্রাম সরকারি উচ্চ বিদ্যালয়  হাজী মুহাম্মদ মহসিন সরকারি উচ্চ বিদ্যালয়  কর্ণফুলী রেজিমেন্ট সদরদপ্তর  পর্তুগিজ ভবন  কাজেম আলী স্কুল এন্ড কলেজ  হযরত মিসকিন শাহ এর মাজার ও মসজিদ  প্যারেড ময়দান  গণি বেকারী, (চট্টগ্রামের বিখ্যাত বেলা বিস্কুটের আবিস্কারক)  চট্টগ্রাম বিজ্ঞান কলেজ  মডেল কিন্ডারগার্টেন স্কুল   সাবেক অবস্থান   চট্টগ্রাম জিলা স্কুল  চট্টগ্রাম নর্মাল স্কুল  চট্টগ্রাম মাদ্রাসা  সরকারি ইন্টারমিডিয়েট কলেজ   তথ্যসূত্র    বহিঃসংযোগ   বিষয়শ্রেণী:চট্টগ্রামের সড়ক বিষয়শ্রেণী:চট্টগ্রাম কলেজ
Get the full root page name of the current or the given page. It is similar to the template , but returns the root of the page hierarchy instead of the parent. In namespaces with no subpages, it will return either the given pagename or {{FULLPAGENAME}}.  This template can be substituted.   ব্যবহার    →    →    →    →    আরও দেখুন   mw:Help:Magic words#Page names
মির্যা তাহির আহমদ (    , ১৮ ডিসেম্বর ১৯২৮ - ১৯ এপ্রিল ২০০৩) ছিলেন চতুর্থ খলিফাতুল মসীহ (    , খিলাতফাতুল মাসীহ আর-রাবে) এবং বিশ্বব্যাপী আহমদীয়া মুসলিম সম্প্রদায়ের প্রধান। তিনি সম্প্রদায়ের প্রতিষ্ঠাতা মির্যা গোলাম আহমদের চতুর্থ উত্তরসূরি হিসাবে নির্বাচিত হয়েছিলেন। তিনি পূর্বসূরি মির্যা নাসের আহমদের মৃত্যুর পরের দিন ১৯৮৮ সালের ১০ জুন নির্বাচিত হন।  ১৯৮৪ সালে পাকিস্তান সরকার কর্তৃক প্রদত্ত অর্ডিন্যান্সের অনুসরণের পরে, আহমদী মুসলমানদেরকে ইসলামী বিশ্বাসের প্রকাশ্যে নিষিদ্ধ করার পরে, মির্যা তাহির আহমদ পাকিস্তান ত্যাগ করে ইংল্যান্ডের লন্ডনে চলে যান এবং এই সম্প্রদায়ের প্রধান কার্যালয়কে ফজল মসজিদ, লন্ডনে স্থানান্তরিত করেন।Khilafat, the Successorship of Prophethood – The Guided Khilafat – Khilafat-e-Ahmadiyya বিশেষত তার প্রশ্ন ও উত্তর সেশনের জন্য তিনি বিশেষভাবে বিশ্বব্যাপী লোকদের সাথে এবং তার কুরআনীয় বক্তৃতাগুলির জন্য বিশেষভাবে উল্লেখ করা হয়। তার নেতৃত্বে, সম্প্রদায়ের দ্বারা উৎপাদিত কুরআন অনুবাদ সংখ্যায় একটি ত্বরণ ছিল; এবং তাঁর খিলাফতের সময় কমিউনিটি আন্তর্জাতিক স্তরে কাঠামোগত এবং আর্থিক প্রবৃদ্ধির অভিজ্ঞতা অর্জন করেছিল, ১৯৯৪ সালে প্রথম মুসলিম স্যাটেলাইট টেলিভিশন নেটওয়ার্ক, মুসলিম টেলিভিশন আহমদীয়া প্রবর্তন সহ তিনি বিশ্বব্যাপী সম্প্রদায়ের কাছে টেলিভিশন বার্তাগুলি যোগাযোগ করতে পারতেন এবং তার ধর্মোপদেশ এবং অন্যান্য থাকতে পারতেন। এই মাধ্যমটির মাধ্যমে সারা বিশ্বজুড়ে তাদের মতবাদ ছড়িয়ে পড়ে।  তাহির আহমদ, ইসলামের কিছু স্বতন্ত্র বৈশিষ্ট্য সহ অনেকগুলি বই রচনা করেছিলেন; খ্রিস্টধর্ম: ঘটনা থেকে কথাসাহিত্যের একটি জার্নি ; আল্লাহর নামে খুন, এবং তার মহাসংকট  প্রকাশ, যুক্তিবাদ, জ্ঞান ও সত্য ।   খিলাফত  তৃৃৃতীয় খলিফাতুল মসীহ মির্যা নাসের আহমদের মৃত্যুর পর মজলিশে ইন্তিখাবে খেলাফত (নির্বাচনি সভা) ১০ জুন, ১৯৮২ সালে রাবওয়া, পাকিস্তানের মুুুবারক মসজিদে অনুষ্ঠিত হয়। এতে মির্যা গোলাম আহমদের চতুর্থ খলিফা হিসেবে মির্যা তাহির আহমদ আহমদীয়া সম্প্রদায়ের প্রধান হিসেবে নির্বাচিত হন।   মুসলিম টেলিভিশন আহমদীয়া  চতুর্থ খলিফাতুল মসীহ মির্যা তাহির আহমদ মুসলিম টেলিভিশন আহমদীয়া (সাধারণত এমটিএ হিসাবে পরিচিত) প্রতিষ্ঠা করেছিলেন। এই উপগ্রহ-ভিত্তিক চ্যানেলটি লন্ডন থেকে ২১ আগস্ট ১৯৯২-এ প্রথম শো সম্প্রচার করে।   আন্তর্জাতিক বয়'আত অনুষ্ঠান  ১৯৯৩ সালে মির্যা তাহির আহমদ আহমদীদের জলসা সালানা (বার্ষিক সম্মেলন) প্রতিবছর একটি আন্তর্জাতিক বয়'আত অনুষ্ঠান শুরু করেন যেখানে আহমদীয়া মুসলিম জামা'তে নতুন যোগদানকারীগণ খলিফার প্রতি আনুগত্যের প্রতিশ্রুতি দিয়ে সম্প্রদায়ের সাথে যোগ দেয়। আন্তর্জাতিক বয়'আত অনুষ্ঠানটি বিশ্বজুড়ে সরাসরি সম্প্রচারিত হয়েছিল। তিনি প্রায়শই দাবী করেছেন যে এটি মসীহর দ্বিতীয় আগমনের সময় হওয়ার কথা পেন্টিকোস্টের ঐতিহাসিক পরিপূর্ণতা। First International Baiat, Jalsa Salana 1 August 1993 .   মৃত্যু  মির্যা তাহির আহমদ ২০০৩ সালের ১৯ এপ্রিল হৃদরোগে লন্ডনে মারা যান।  পঞ্চম খলিফাতুল মসীহ হিসাবে নবনির্বাচিত খলিফা মির্যা মাসরুর আহমদ ২০০৩ সালের ২৩ এপ্রিল বিশ্বব্যাপী ৪০,০০০ এরও বেশি লোকের দ্বারা জানাজার নেতৃত্ব দেন। তার উত্তরসূরী হলেন তার ভাগ্নে, তার এক বোনের ছেলে।   তথ্যসূত্র   বিষয়শ্রেণী:২১শ শতাব্দীর ইসলাম ধর্মীয় নেতা বিষয়শ্রেণী:২০শ শতাব্দীর ইসলাম ধর্মীয় নেতা বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী বিষয়শ্রেণী:পাঞ্জাবি ব্যক্তি বিষয়শ্রেণী:২০০৩-এ মৃত্যু বিষয়শ্রেণী:১৯২৮-এ জন্ম বিষয়শ্রেণী:উর্দু ভাষার লেখা থাকা নিবন্ধ বিষয়শ্রেণী:অপর্যালোচিত অনুবাদসহ পাতা বিষয়শ্রেণী:২১শ শতাব্দীর খলিফা বিষয়শ্রেণী:২০শ শতাব্দীর খলিফা